“El Mercat de paraules” arranca el dimarts a Burjassot amb la seua reunió informativa oberta a tot el públic
2025-07-24

El pròxim 2 de juny, Burjassot acull un nou acte soci-cultural “El Mercat de paraules”, de la mà del Centre d’Estudis Locals de Burjassot. Un acte entorn de la paraula i la música que espera comptar amb la participació dels col·legis, instituts i associacions de Burjassot, junt amb les regidories de Cultura, Serveis Socials i Mercats, dirigides per Estefanía Ballesteros, Olga Camps i Roc Senent, respectivament.

Per a preparar aquest esdeveniment cultural tan important, els organitzadors del mateix han convocat a totes les persones que vulguen participar en el mateix, a una reunió informativa en la Casa de Cultura dimarts que ve 2 de maig a les 20 hores. La Sala d’Audiovisuals és el lloc en el qual es reuniran tots els interessats a formar part de “El Mercat de paraules”, amb l’objectiu de “perfilar la participació de tots els qui senten la il·lusió de crear un acte cultural d’aproximació entre nosaltres”, tal com han assenyalat els organitzadors, que remarquen que en la citada reunió “donarem detalls de l’acte, però sobretot esperem que, els assistents, puguen ajudar a crear un guió variat en el qual tots ens sentim protagonistes”.

“El Mercat de paraules” girarà entorn de la paraula, ambientat en els Contes de les Mil i Una Nits i en ell “tindrà cabuda la participació de xiquets de tots els col·legis de Burjassot i també joves dels Instituts i adults de qualsevol associació que vulga col·laborar. Ambientarem l’interior del mercat amb cartells i elements decoratius creats en els col·legis i instituts donant una especial rellevància a les figures de Blasco Ibáñez, Miguel Hernández i a les seues obres”.

Contes, històries, anècdotes, teatre, poesies i músiques, intercalades…tot tindrà cabuda en aquesta nit tan especial.